Ego Andreas Dominus Rubeimontis miles notum facio vniuersis præsentes litteras inspecturis, quòd cùm inter me ex vna parte,  Rainaldum Abbatem, ac Conuentum Reomaensem,  homines ipsorum ac fœminas de Estiueo ex altera, contentio verteretur super hoc quòd inquietabam  impediebam supradictos homines  fœminas  eorum animalia, super vsuagiis in pascuis animalium,  pasturis de toto territorio  finagio, qui vocatur Boscus Dei,  de finagio de Sarragneio;  super hoc quòd inquietabam eosdem super vsuagio ad adaquandum animalia sua,  ad agiandum lina sua,  canabos,  ad abluendum pannos suos,  lanas in Riparia mea de Rubeomonte,  ad ipsam aquam bibendam  portandam, provt sibi expedire videretur. Tandem habito bonorum consilio, factâ compromissione hinc inde in bonos viros,  per ipsos super præmissis inquisitâ diligentiùs veritate, per ipsorum relationem,  alio modo mihi constitit euidenter, quòd ipsos Abbatem,  Conuentum,  maximè homines  fœminas eorundem de Estiueo super præmissis indebitè molestabam, vtpote nullum ius habens penitus in prædictis. Inde est, quòd ego volo, dono,  concedo, quòd tam dicti Abbas,  Conuentus, quàm ipsorum homines,  fœminæ de Estiueio vti valeant prædictis vsuagiis in perpetuum liberè  quietè. Promittens iuramento præstito, quòd ipsos, vel eorum alterum super præmissis per me, vel per alium nullatenùs molestabo. Sed ad maiorem explanationem volo, dono,  concedo eisdem in toto terragio,  finagio, qui dicitur Boscus Dei,  in toto finagio de Sarregneio vsum prædictum in pascuis animalium,  pasturis,  aliis vsuagiis ad animalia necessariis,  quòd vsum suum habeant in perpetuum liberè  pacificè in dicta Riparia de Rubeo-monte, ad adaquandum animalia sua,  ad agiandum lina sua,  canabos,  ad abluendum pannos suos,  lanas,  ad bibendum aquam,  portandum, provt sibi viderint expedire:  hæc in ea libertate eisdem iuramento præstito garantire promitto,  hæredes meos ad hæc in perpetuum volo teneri. Et hoc voluerunt  concesserunt,  laudauerunt Elisabeth vxor mea, Andreas,  Ioannes filij mei in mea præsentia constituti. In cuius rei testimonium præsentes litteras sigilli mei munimine roboraui,  in forma consimili eisdem facere,  tradere teneor quàm citò se facultas obtulerit, litteras sigillo Archiepiscopi Lugdunensis sigillatas, vel alicuius personæ authenticæ, quæ ad hoc sufficerent, si dictæ litteræ Archiepiscopi haberi non possent. Et quàm citò fuerit Archidiaconus in Archidiaconatu Tornodorensi alias litteras eisdem facere  tradere teneor in eadem forma suo sigillatas sigillo continentes, quòd tam in me, quàm in hæredes meos,  in terram meam excommunicationis, vel interdicti sententiam valeat promulgare, si me vel hæredes meos à supradictis contigerit resilire. Actum anno Domini millesimo ducentesimo quadragesimo-tertio, mense Februario.